**Postupak nabave temeljem točke 4.2. Pravila o provedbi postupaka nabava za neobveznike Zakona o javnoj nabavi, VERZIJA 4.0, SVIBANJ 2018 (Postupak nabave s obveznom objavom)**

**NAZIV PROJEKTA: Ulaganje u informacijsku i komunikacijsku tehnologiju društva Media grupa d.o.o.**

**NAZIV NABAVE: NABAVA I INSTALACIJA NAPREDNOG ERP SUSTAVA I INFORMACIJSKO   
 KOMUNIKACIJSKE OPREME**

**EVIDENCIJSKI BROJ NABAVE: NAB01**

**DATUM OBJAVE: 15.09.2020. godine**

**POZIV NA DOSTAVU PONUDA**

1. **OPĆI PODACI**
   1. **Podaci o Naručitelju**

Naziv Naručitelja: MEDIA GRUPA d.o.o.

Adresa: Dravska 17, 48000 Koprivnica

OIB Naručitelja: 81197727209

Broj telefona: +385 98 321 590

Internet stranica: <https://mediagrupa.hr>

* 1. **Kontakt osoba (osoba zadužena za komunikaciju s Ponuditeljima):**

**Ime i prezime:**  Marko Jukić

Adresa elektroničke pošte kontakt osobe: [marko@mediagrupa.hr](mailto:marko@mediagrupa.hr)

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte kontakt osobe Naručitelja odnosno internetske stranice [www.strukturnifondovi.hr](http://www.strukturnifondovi.hr).

* 1. **Vrsta postupka nabave**

Postupak s objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) sukladno točki 4.2. Pravila o provedbi postupaka nabava za neobveznike Zakona o javnoj nabavi, verzija 4.0.

* 1. **Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude biti će stavljene na raspolaganje ponuditeljima na internetskoj stranici Europski strukturni i investicijski fondovi, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva na dostavu ponuda koji se smatra danom početka postupka nabave).

* 1. **Objašnjenja i izmjene natječajne dokumentacije**

Ponuditelji su ovlašteni za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda.

Zahtjev sa postavljenim pitanjima ponuditelji mogu postaviti najkasnije tijekom **četvrtog (4) dana** prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.3.), najkasnije tijekom **drugog (2) dana** prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i Ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom *„za nabavu NAB 01“* isključivo putem elektroničke pošte osobe zadužene za komunikaciju s Ponuditeljima (točka 1.2.).

U slučaju da Naručitelj za vrijeme roka za dostavu ponuda značajno izmjeni Poziv na dostavu ponuda, izmjene će učiniti dostupnima svim Ponuditeljima na isti način i na istoj internetskoj stranici kao i Poziv na dostavu ponuda te ponuditeljima osigurati primjereni rok za dostavu ponuda od izmjene. Ako su izmjene Poziva na dostavu ponuda značajnije, Naručitelj je obvezan produljiti rok za dostavu ponuda. Produljenje roka mora biti razmjerno važnosti izmjene.

Ako iz bilo kojeg razloga Poziv na dostavu ponuda, obavijesti o izmjenama i dopunama Poziva na dostavu ponuda te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

* 1. **Evidencijski broj nabave**

NAB 01

* 1. **Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi njihova poslovnog nastana ili podružnice.

* 1. **Sprječavanje sukoba interesa**

Naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata ili podugovaratelja odabranom ponuditelju):

- MEDIA PROMO PLUS d.o.o., Trg bana Josipa Jelačića 8/A, Koprivnica, OIB: 80737461510;

- PROJECT ONE j.d.o.o., Ulica Dr. Željka Selingera 20, Koprivnica, OIB: 23903421413.

* 1. **Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu **(Prilog 1),** uz obveznu naznaku člana zajednice ponuditelja koji je ovlašten za komunikaciju s naručiteljem. Također, gospodarski subjekti članovi zajednice ponuditelja obvezni su popuniti **Prilog 1.a** Ponudbenom listu – Podaci o članovima zajednice ponuditelja (za svakog člana zajednice ponuditelja zasebno). **Ponudbeni list (Prilog 1 i 1.a) podnosi se za svaku grupu predmeta nabave zasebno.**

U zajedničkoj ponudi za svaku od grupa predmeta nabave mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

* 1. **Podizvoditelji**

Ako gospodarski subjekt namjerava dati dio ugovora u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,

- predmet, količinu, vrijednost podugovora i postotni dio ugovora koji se daje u podugovor.

U slučaju sudjelovanja podizvoditelja, ponuditelj je dužan uz ponudu dostaviti ispunjeni **Prilog 1.b** Ponudbenom listu – Podaci o podizvoditelju/ima (**za svakog podizvoditelja zasebno i za svaku od grupa predmeta nabave zasebno).** Ako ponuditelj odnosno zajednica ponuditelja ne dostavi podatke o podizvoditelju, smatra se da će cjelokupni predmet nabave izvršiti samostalno**.** Sudjelovanje podizvoditelja ne utječe na odgovornost ponuditelja za izvršenje ugovora.

1. **PREDMET NABAVE**
   1. **Opis predmeta nabave/tehničke specifikacije**

Predmet nabave je nabava naprednog ERP sustava i informacijsko komunikacijske opreme.

Nabava je podijeljena u slijedeće grupe nabave:

Grupa 1: Nabava programskog rješenja i edukacija za rad s programskim rješenjem

Grupa 2: Nabava radnih stanica

Grupa 3: Server

Grupa 4: Industrijski printer

Grupa 5: Multifunkcionalni printer

Detaljan opis predmeta nabave i količina predmeta nabave odnosno tehničke specifikacije određeni su Opisom posla (**Prilog 2**) i Troškovnikom (**Prilog 3**) koji su sastavni dio ovog Poziva.

Ponuditelji su dužni **Prilog 2** (Opis posla) popuniti:

**- u stupcu Ponuđene karakteristike upisivanjem ponuđenih karakteristika (a na način da je vidljivo da su iste sukladne ili bolje od traženih karakteristika od strane Naručitelja).**

Naručitelj će u postupku pregleda i ocjene ponuda izvršiti pregled sukladnosti ponuđenih karakteristika s traženim karakteristikama. U slučaju da ponuđene karakteristike nisu sukladne ili bolje od traženih karakteristika, Naručitelj je ovlašten zahtijevati pojašnjenje od ponuditelja, a u slučaju ako zadovoljavajuće pojašnjenje ponuditelja nije dostavljeno, Naručitelj je ovlašten odbiti ponudu.

* 1. **Način određivanja cijene ponude**

Cijena ponude izražava se u kunama (HRK) ili eurima (EUR). Ukoliko je cijena izražena u eurima (EUR), za potrebe ocjenjivanja i usporedbi ponuda će biti preračunata u kune prema srednjem tečaju Hrvatske narodne banke (HNB) na dan objave Poziva na web stranici [www.strukturnifondovi.hr](http://www.strukturnifondovi.hr).

Cijena ponude iskazuje se za jednu ili više grupa predmeta nabave za koju ponuditelj daje ponudu. Cijena ponude upisuje se brojkama sukladno **Prilogu 1** (Ponudbeni list) te **Prilogu 3** (Troškovnik).

Ponuditelj je dužan u **Prilogu 1** (Ponudbeni list) upisati ukupnu cijenu ponude bez poreza na dodanu vrijednost (PDV-a) iz **Priloga 3** (Troškovnik), zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj **Prilog 3** (Troškovnik) popunjava na način da u istome naznači jediničnu cijenu ponude i PDV. Jedinična cijena i iznos PDV-a moraju biti zaokruženi na dvije decimale. Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

**U cijenu ponude bez poreza na dodanu vrijednost moraju biti uračunati svi troškovi Izvršitelja (uključujući troškove povezane s obvezama određenim u točkama 4.1. i 4.2. Poziva na dostavu ponuda) i popusti.**

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena.

**Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.**

* 1. **Rok i mjesto izvršenja predmeta nabave**

Ugovor stupa na snagu danom kad ga je potpisala posljednja ugovorna strana.

Rok za isporuku predmeta nabave po pojedinim grupama nabave je:

* **Grupa 1: Nabava programskog rješenja i edukacija za rad s programskim rješenjem**

Isporuku odnosno implementaciju grupe predmeta 01 te edukacija djelatnika Naručitelja u skladu sa točkom **4.2. ovog Poziva** ponuditelji su obvezni izvršiti u cijelosti u roku za izvršenje određenom u Izjavi o ponuđenom roku za izvršenje usluga (**Prilogu 8**). Maksimalni dopušten rok izvršenja usluge Grupa predmeta 1 je **60 kalendarskih dana od dana potpisivanja Ugovora o nabavi**. Ponuditelji nisu ovlašteni ponuditi dulji rok izvršenja od navedenog. U slučaju nuđenja duljeg roka izvršenja, njihova ponuda bit će odbijena.

* **Grupa 2: Nabava radnih stanica**
* **Grupa 3: Sever**
* **Grupa 4: Industrijski printer**
* **Grupa 5: Multifunkcionalni printer**

Rok isporuke predmeta nabave je **30 dana od potpisivanja Ugovora o nabavi**.

Mjesto izvršenja predmeta nabave za sve grupe nabave je poslovni prostor Izvršitelja, osim u pogledu pregleda opreme Naručitelja u skladu sa točkom **4.1.** ovog Poziva (za **grupu 1**), eventualnih sastanaka s Naručiteljem te edukacije djelatnika Naručitelja u skladu sa točkom **4.2.** Poziva (za **grupu 1**), koje aktivnosti će se izvršavati u poslovnom prostoru Naručitelja (Dravska 17, Koprivnica) ili na drugoj lokaciji sukladno uputama Naručitelja.

* 1. **Količina predmeta nabave**

Količine navedene u Troškovniku (**Prilogu 3**) su točne. Ponuditelj je ovlašten podnijeti ponudu za jednu ili više grupe predmeta nabave.

Ponuditelji su obvezni ispuniti sve stavke Troškovnika jediničnim cijenama, u protivnom, smatrat će se da nisu podnijeli ponudu za cjelokupan predmet nabave. Ponude koje obuhvaćaju samo dio traženog predmeta nabave neće se razmatrati.

1. **UVJETI SPOSOBNOSTI**

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima dokazuje svoju pravnu i poslovnu sposobnost, ekonomsku i financijsku sposobnost te tehničku i stručnu sposobnost.

Svi dokazi i dokumenti koji se prilažu ponudi mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

* 1. **Sposobnost za obavljanje profesionalne djelatnosti**

**Za sve grupe predmeta nabave**

Gospodarski subjekt mora dokazati **upis u sudski, obrtni, strukovni ili drugi odgovarajući registar u državi njegovog poslovnog nastana**.

Upis u registar dokazuje se:

- **odgovarajućim izvodom iz sudskog, obrtnog, strukovnog ili drugog odgovarajućeg registra koji se izdaje u državi poslovnog nastana gospodarskog subjekta.**

U slučaju zajednice ponuditelja, svaki član zajednice gospodarskih subjekata pojedinačno dokazuje sposobnost iz ove točke 3.1. Poziva.

Ovaj uvjet sposobnosti ne primjenjuje se na podugovoratelje (ponuditelji nisu obvezni dostavljati izvatke iz sudskog registra za svakog od podugovaratelja).

* 1. **Ekonomska i financijska sposobnost**

**Za sve grupe predmeta nabave**

U svrhu dokazivanja da ima potrebnu financijsku snagu kako bi u roku i kvalitetno izveo predmet nabave gospodarski subjekt mora u postupku nabave dokazati da račun gospodarskog subjekta **nije bio u blokadi dulje od ukupno[[1]](#footnote-1) 15 dana u posljednjih 6 mjeseci računajući od dana objave Poziva za dostavu ponuda unatrag**.

Naručitelj će prihvatiti sljedeće dokumente kao dovoljan dokaz ekonomske i financijske sposobnosti gospodarskog subjekta iz ove točke 3.2.

- **izjavu osobe koja je po zakonu ovlaštena za zastupanje gospodarskog subjekta da račun gospodarskog subjekta** **nije bio u blokadi dulje od ukupno 15 dana u posljednjih 6 mjeseci računajući od dana objave Poziva na dostavu ponuda unatrag (predložak izjave dan je u Prilogu 4. ovog Poziva).**

Naručitelj zadržava pravo u postupku nabave zatražiti od ponuditelja dostavu odgovarajućeg dokumenta gospodarskog subjekta iz kojeg je vidljiv isti podatak (primjerice dostavu SOL 2/BON 2, ili odgovarajućih bankovnih izvadaka, ili financijskih izvješća ili izvadaka tih izvješća ili bilo kojeg drugog dokumenta iz kojeg je vidljiv podatak da račun istog nije bio blokiran ukupno dulje 15 dana u posljednjih šest mjeseci računajući od dana objave Poziva za dostavu ponuda unatrag). Napominje se da se radi o pravu Naručitelja koje je isti ovlašten, ali ne i dužan iskoristiti.

**U slučaju zajednice ponuditelja, članovi zajednice kumulativno dokazuju sposobnost iz točke 3.2. Poziva (dovoljno je da jedan član zajednice dokaže da zadovoljava uvjet ekonomske i financijske sposobnosti iz točke 3.2. Poziva).**

* 1. **Tehnička i stručna sposobnost**

**Za grupu predmeta nabave 1** (zahtjevi iz točaka 3.3.1. i 3.3.2. Poziva se ne primjenjuju na gospodarske subjekte koji ponude podnose za grupu 2,3,4 i 5).

Gospodarski subjekt mora dokazati **tehničku i stručnu** sposobnost. Naručitelj je odredio uvjete tehničke i stručne sposobnosti kojima se osigurava da gospodarski subjekt ima iskustvo i tehničke resurse potrebno za izvršenje ugovora o nabavi. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

Obrazloženje traženih uvjeta sposobnosti: Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva na izvođenju i ishodu usluga istih ili sličnih predmetu nabave.

U slučaju zajednice ponuditelja, svi članovi gospodarskih subjekata kumulativno (zajednički) dokazuju sposobnost iz ove točke 3.3.

**3.3.1. Tehnička sposobnost gospodarskog subjekta (Popis izvršenih usluga) – grupa 1**

**Gospodarski subjekt mora dokazati da je u godini u kojoj je započeo postupak nabave (2020. godina) i tijekom tri godine koje prethode toj godini (2019., 2018., 2017. godina) izvršio usluge iste ili slične predmetu nabave čija kumulativna vrijednost bez PDV-a je jednaka ili veća od 150.000,00 kn. Pritom, za izračun kumulativne vrijednosti izvršenih usluga moguće je uzeti u obzir maksimalno dvije reference (2 izvršenja usluga.)**

Izračun vrijednosti usluga u slučaju iskazivanja u stranoj valuti:

- Strana valuta koja kotira na deviznom tržištu u Republici Hrvatskoj se preračunava u kune prema srednjem tečaju Hrvatske narodne banke na dan objave Poziva.

- Strana valuta koja ne kotira na deviznom tržištu u Republici Hrvatskoj se preračunava u kune prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je objavljen Poziv.

**Za potrebe utvrđivanja tehničke sposobnosti gospodarskog subjekta u ponudi se dostavlja Prilog 6 – Popis izvršenih usluga.**

**Popis sadržava minimalno sljedeće:**

**− predmet usluge - naziv**

**− vrijednost usluge (bez PDV‐a),**

**- opis usluga iz kojeg je vidljivo da se radi o uslugama istim ili sličnim predmetu nabave,**

**− razdoblje izvršenja,**

− **naziv druge ugovorne strane (investitora, naručitelja) i osobu za kontakt i kontakt podatke naručitelja.**

Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u **Prilogu 5** i to izravno od druge ugovorne strane (naručitelja) ili od ponuditelja. Napominje se da se radi o pravu Naručitelja koje je isti ovlašten, ali ne i dužan iskoristiti.

**3.3.2. Stručna sposobnost gospodarskog subjekta (Stručnjaci) – grupa 1**

Propisani uvjeti stručne sposobnosti osiguravaju da gospodarski subjekt ima potrebne ljudske resurse za izvršenje ugovora o javnoj nabavi na odgovarajućoj razini kvalitete, a propisani kriteriji predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o javnoj nabavi. Minimalne razine stručne sposobnosti koje se zahtijevaju vezane su uz predmet nabave i razmjerne su predmetu nabave te su u skladu sa njegovom prirodom, važnosti i namjenom.

Ponuditelj mora dokazati da za izvršenje predmeta nabave raspolaže timom stručnjaka, neovisno o tome pripadaju li izravno gospodarskom subjektu ili ne, a koji imaju obrazovne i stručne kvalifikacije kako slijedi. Jedna osoba ne može obavljati više od jedne funkcije.

• voditelj tima (1 izvršitelj):

- minimalno 5 godine profesionalnog iskustva u implementaciji programskih sustava za upravljanje poslovnim procesima

• član tima (3 izvršitelja):

- minimalno 2 godine profesionalnog iskustva u implementaciji programskih sustava za upravljanje poslovnim procesima

Naručitelj će prihvatiti sljedeće dokumente kao dostatan dokaz tehničke i stručne sposobnosti gospodarskog subjekta iz točke 3.3.2.:

**- Izjava o stručnoj sposobnosti (Popis stručnjaka) sukladno Prilogu 6 kojom ponuditelj dokazuje raspolaganje stručnjacima iz točke 3.3.2. (izjava sadržava: (ime i prezime, broj godina profesionalnog iskustva u implementaciji programskih sustava za upravljanje poslovnim procesima)**

1. **POSEBNI UVJETI IZVRŠENJA**

**4.1. Pregled hardvera**

**Za grupu 1.**

U roku 30 dana od dana potpisa ugovora o nabavi za **grupu 1.**, izvršitelj je dužan izvršiti pregled postojeće i novo nabavljene opreme Naručitelja na koju će se instalirati/implementirati ERP sustav te upozoriti Naručitelja o eventualnim prilagodbama/nadogradnjama koje je isti dužan provesti. O navedenom će se sastaviti Zapisnik o pregledu hardvera.

**4.2. Zapisnik o primopredaji**

**Za grupu 1.**

* Izvršitelj je dužan uputiti Naručitelju pisanu obavijest o završenoj implementaciji ERP sustava koji je predmet nabave za **grupu 1**
* Izvršitelj je najkasnije 5 dana prije planiranog datuma održavanja edukacije, Naručitelju dužan uputiti pisanu obavijest, u kojoj će Naručitelja:

- obavijestiti o planiranom terminu za edukaciju djelatnika Naručitelja (odnosno za demonstraciju funkcionalnosti ERP sustava u okviru koje će Izvršitelj zaposlenicima Naručitelja demonstrirati način rada ERP sustava i njegove funkcionalnosti te odgovarati na upite zaposlenika Naručitelja). Trajanje edukacije djelatnika Naručitelja je min 74 sata za 20 zaposlenika. O održanoj edukaciji djelatnika sastavit će se Zapisnik o edukaciji.

Usluge će se smatrati izvršenima po završetku implementacije ERP sustava te po završetku edukacija djelatnika Naručitelja, i to ili danom potpisivanja Zapisnika o edukaciji djelatnika Naručitelja ili danom upućivanja pisane obavijesti o završenoj implementaciji ERP sustava (ovisno o tome koji datum je kasniji).

Isporučitelj će pozvati Naručitelja da organizira i odredi datum primopredaje te za planirani datum sazove povjerenstvo za primopredaju. Primopredaji prisustvuju minimalno 1 predstavnik Naručitelja i minimalno 1 predstavnik izvršitelja, koji su obvezni i potpisati Zapisnik o primopredaji.

Prilikom primopredaje izvršit će se pregled implementiranog ERP sustava, utvrditi odgovara li isti uvjetima i zahtjevima propisanim u Prilogu 2 – Opis posla te provjeriti funkcionira li isti ispravno. Također, u Zapisniku o primopredaji će se navesti datum kad je završena implementacija ERP sustava te datum kad je održana edukacija djelatnika Naručitelja, a kako bi se utvrdilo jesu li usluge izvršene u roku.

**Za Grupu 2, 3,4 i 5**

Izvršitelj je dužan uputiti Naručitelju (ili predati osobno u poslovnom prostoru Naručitelja) pisanu otpremnicu ili obavijest o završenoj isporuci opreme obuhvaćene svakom od stavaka **grupe predmeta nabave 2,3,4 i 5** naznačenih u Troškovniku te će se oprema obuhvaćena pojedinom stavkom Troškovnika smatrati isporučenom danom zaprimanja predmetne obavijesti ili otpremnice Izvršitelja (Naručitelj pojašnjava da je u ovog grupi predmeta nabave dozvoljena primopredaja u dijelovima).

1. **KRITERIJ ZA ODABIR PONUDE**

**5.1. ZA GRUPU PREDMETA NABAVE 1**

Kriterij odabira najpovoljnije ponude **za grupu predmeta nabave 1** je ponuda koja zadovoljava sve uvjete i zahtjeve određene ovim Pozivom na dostavu ponude, te koja je ekonomski najpovoljnija. Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će

se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Ekonomski najpovoljnija je ona ponuda koja je ostvarila ukupni najveći broj bodova.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Primjenu ekonomski najpovoljnije ponude kao kriterija za odabir Naručitelj u ovom postupku nabave ocjenjuje opravdanim jer kriterij najniže cijene nema dovoljno značenje odnosno Naručitelj nije u mogućnosti samo na temelju kriterija najniže cijene donijeti odluku o odabiru ponude koja će na najbolji način odgovarati njegovim potrebama i zahtjevima – ponude koja će Naručitelju omogućiti odabir ponuditelja koji će nuditi ostvarenje najbolje vrijednosti za uloženi novac.

Naručitelj osim cijene određuje i dodatne kriterije odabira ponude koji su povezani s predmetom nabave za grupu 1. kako slijedi:

|  |  |  |  |  |
| --- | --- | --- | --- | --- |
| Red. Broj | Kriterij | Broj bodova | Ponder | Jedinica mjere |
| 5.1.1. | Cijena ponude u HRK ili EUR | 50,00 | 50% | kn |
| 5.1.2. | Specifično iskustvo stručnjaka | 30,00 | 30% | broj projekata |
| 5.1.3. | Rok izvršenja | 20,00 | 20% | broj kalendarskih dana za izvršenje predmeta nabave |
| Maksimalni broj bodova | | 100,00 | 100 % | 5.1.1. + 5.1.2. + 5..3. |

Penp = 5.1.1. (Cijena ponude) + 5.1.2. (Specifično iskustvo stručnjaka) + 5.1.3. (Ponuđeni rok izvršenja)

Penp = ekonomski najpovoljnija ponuda

Bodovi se zaokružuju na dvije decimale.

**5.1.1. Cijena ponude**

Naručitelj kao prvi kriterij određuje cijenu prihvatljive ponude u HRK ili EUR, bez PDV-a. Maksimalan broj bodova koje Ponuditelj može ostvariti u okviru kriterija cijene ponude je 50 bodova. Ponuditelj čija je cijena prihvatljive ponude najniža ostvarit će maksimalan broj bodova.

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

**broj bodova za kriterij 5.1.1. (Cijena ponude) =**

**najniža cijena ponude/ cijena ponude \* 50**

**5.1.2. Specifično iskustvo stručnjaka**

Naručitelj kao drugi kriterij određuje specifično iskustvo stručnjaka predloženih u ponudi sukladno  
zahtjevima iz točke 3.3.2. DZN.

Naručitelj će bodovati specifično iskustvo stručnjaka iz točke 3.3.2. DZN kako slijedi:

|  |  |  |  |
| --- | --- | --- | --- |
| Specifično iskustvo stručnjaka | | | UKUPNO |
| 1. Specifično iskustvo Voditelja tima (1 stručnjak) | Broj projekata implementacije programskih sustava za upravljanje poslovnim procesima na kojima je stručnjak radio u svojstvu voditelja tima | 1 projekt – 3 boda  2 projekta – 6 boda  3 projekta – 9 boda  4 projekta – 12 boda  5 i više projekata – 15 bodova | 15 BODOVA |
| 2. Specifično iskustvo svakog od članova tima[[2]](#footnote-2) - 3 izvršitelja | Broj projekata implementacije programskih sustava za upravljanje poslovnim procesima na kojima je stručnjak radio u svojstvu Člana tima | 1 projekt – 1 bod  2 projekta – 2 boda  3 projekta – 3 boda  4 projekta – 4 boda  5 i više projekata – 5 bodova | 15 BODOVA    (maksimalno 5 bodova za svakog od 3 članova tima) |
| MAKSIMALAN BROJ BODOVA | | | 30 bodova |

Kako bi ostvario bodove za pojedinog stručnjaka ponuditelj može predložiti samo jednu osobu za jednu traženu poziciju. Ponuditelj pod kaznenom i materijalnom odgovornošću odgovara za istinitost broja implementiranih projekata.

Za dokazivanje specifičnog iskustva stručnjaka koje je predmet bodovanja, ponuditelj uz ponudu dostavlja sljedeće:

**- Izjava o specifičnom iskustvu Voditelja tima**

**- Izjave o specifičnom iskustvu svakog od 3 Člana tima (pojedinačne izjave potrebno je dostaviti za svakog od stručnjaka).**

**Ponuditelji su ovlašteni koristiti obrazac iz Priloga 7. Poziva na dostavu ponuda.**

Izjave trebaju sadržavati relevantne podatke koji omogućuju dodjelu bodova (broj referenci, naziv projekta, opis projekta iz kojeg je vidljivo da se isti odnosio na implementaciju programskih sustava za upravljanje poslovnim procesima, opis zadatka koji je izvršavao pojedini stručnjak (voditelj tima ili član tima), kontakti za provjeru referenci).

U slučaju da ponuditelj za pojedine stručnjake/sve stručnjake propusti dostaviti izjave o specifičnom iskustvu, ponuda takvog ponuditelja neće se odbiti, već će se stručnjaku za kojeg nije dostavljena izjava dodijelit će se 0 bodova u okviru kriterija za dodjelu bodova koji se na njega odnosi.

**5.1.3. Rok izvršenja**

Rok izvršenja: maksimalni broj bodova za rok izvršenja usluge je 20.

Maksimalni dopušteni rok izvršenja je 60 kalendarskih dana od dana sklapanja ugovora.

Ponuda u kojoj je iskazan najkraći rok izvršenja dobiva maksimalni broj bodova. Ovisno o tom najkraćem roku izvršenja ostale ponude će dobiti manji broj bodova, sukladno sljedećim formulama:

RI = RIs/RIt \* 20

RI – broj bodova koji je dodijeljen ponuditelju za rok izvršenja

RIs – najkraći rok izvršenja ponuđen u postupku prikupljanja ponuda

RIt – rok izvršenja koji je ponuđen u ponudi koja se ocjenjuje

20 – maksimalni broj bodova

Za potrebe utvrđivanja ekonomski najpovoljnije ponude, ponuditelji su uz ponudu obvezni dostaviti Izjavu o roku izvršenja. Ponuditelji su ovlašteni koristiti obrazac Izjave iz **Priloga 8** ovog Poziva na dostavu ponuda. Ponuditelji odnosno gospodarski subjekti su ovlašteni dostaviti i izjavu u drugačijem obliku i sadržaju te će ista biti prihvaćena ako sadrži potrebne podatke.

Ako ponuditelji ne dostave izjavu o roku izvršenja ili ako izjava ne sadrži podatak o trajanju roka isporuke u kalendarskim danima uzet će se da je ponuđen rok isporuke od 60 kalendarskih dana. Ponuditelji nisu ovlašteni ponuditi rok isporuke dulji od 60 kalendarskih dana, te će u navedenom slučaju njihova ponuda biti odbijena.

**5.2. KRITERIJ ZA ODABIR PONUDE**

**ZA GRUPE PREDMETA NABAVE 2, 3, 4 i 5**

Kriterij za odabir ponude za **grupa nabava 2,3,4 i 5** je najniža cijena.

Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom u navedenim grupama. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.

1. **PONUDA**
   1. **Sadržaj ponude**

Ponuda mora sadržavati sljedeće (ovisno o tome što je primjenjivo):

1. Popunjeni Ponudbeni list – **Prilog 1** (ako je primjenjivo i **Prilog 1.a i 1.b.**, ovisno o tome podnosi li ponudu zajednica ponuditelja, odnosno, planira li se izvršenje dijela ugovora prepustiti podugovarateljima) – **za svaku od grupa predmeta nabave zasebno**

2. Popunjeni Opis poslova - **Prilog 2** – **popunjen u dijelovima koji se odnose na grupe za koje se podnosi ponuda**

3. Popunjeni, potpisom i pečatom ovjereni dokument Troškovnika - **Prilog 3** - **popunjen u dijelovima koji se odnose na grupe za koje se podnosi ponuda**

4. Dokazi sposobnosti za obavljanje profesionalne djelatnosti iz točke 3.1. Poziva za dostavu ponuda **- nije potrebno dostavljati zasebne dokaze za svaku od grupa predmeta nabave za koju se podnosi ponuda, već je dovoljno da se predmetni dokaz dostavi u jednom primjerku**

5. Dokaz ekonomske i financijske sposobnosti iz točke 3.2. Poziva za dostavu ponuda - **Prilog 4- nije potrebno dostavljati zasebne dokaze za svaku od grupa predmeta nabave za koju se podnosi ponuda, već je dovoljno da se predmetni dokaz dostavi u jednom primjerku**

6. Dokaz tehničke sposobnosti iz točke 3.3.1. Poziva za dostavu ponuda – **Prilog 5 (ako se podnosi ponuda za Grupu 1)**

7. Dokaz stručne sposobnosti iz točke 3.3.2. Poziva za dostavu ponuda – **Prilog 6 (ako se podnosi ponuda za Grupu 1)**

8. Jamstvo za ozbiljnost ponude (sukladno točki 7.1. Poziva za dostavu ponuda)

Za potrebe dodjele bodova sukladno **točki 5.1. Poziva za dostavu ponuda (Grupa 1)**, ponuditelji su ovlašteni dostaviti i sljedeće:

- Izjava o Specifičnom iskustvu stručnjaka i Izjava o specifičnom iskustvu Voditelja tima (**Prilog 7**) – za svakog od ponuđenih stručnjaka iz točke 3.3.2. Poziva na dostavu ponuda, a sukladno točki 5.1.2. Poziva;

- Izjava o ponuđenom roku za izvršenje usluga (**Prilogu 8**) sukladno točki 5.1.3. Poziva.

* 1. **Rok i način dostave ponuda**

Rok za dostavu ponuda predmeta nabave je 25.09.2020. godine u 16:00 sati. Otvaranje ponuda nije javno.

Ponuda se predaje neposredno na adresi naručitelja ili putem pošte na adresu naručitelja, u zatvorenoj omotnici s naznakom:

Naziv i adresa naručitelja

Evidencijski broj nabave: NAB 01

GRUPA ZA KOJU SE PODNAŠA PONUDA:

„NE OTVARAJ“

- Na poleđini:

Naziv i adresa ponuditelja

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda.

Ponude i dokumentacija priložena uz ponudu, osim jamstva za ozbiljnost ponude, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

* 1. **Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

* 1. **Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren.

* 1. **Rok valjanosti ponude**

Rok valjanosti ponuda je najmanje 60 dana od dana određenog kao krajnji rok za dostavu ponude.

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

* 1. **Uvjeti plaćanja**

Plaćanje ugovorene cijene za isporuku predmeta nabave **u svim grupama predmeta nabave** vršit će se temeljem računa izdanih od strane izvršitelja i to:

* 30 dana od primitka urednog računa, u slučaju zahtjeva Ponuditelj ima pravo na primitak predujma u iznosu 60% ukupne ugovorene cijene bez PDV-a koji se isplaćuje 30 dana nakon sklapanja ugovora o isporuci predmeta nabave za pojedinu grupu.

Naručitelj će izvršiti plaćanje na bankovni račun kojeg je odabrani ponuditelj naveo u Ponudbenom listu (Prilog 1, Prilog 1.a, Prilog 1.b).

Odabrani ponuditelj je bez odgode dužan obavijestiti Naručitelja o svakoj promjeni bankovnog računa (kako svojeg, tako i za članove zajednice ponuditelja i podugovaratelje).

1. **JAMSTVA**

**ZA SVE GRUPE PREDMETA NABAVE**

* 1. **Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude minimalno u visini kako slijedi:

**- za Grupu 1 – 14.000,00 kn**

**- za Grupu 2 – 2.500,00 kn**

**- za Grupu 3 – 500,00 kn**

**- za Grupu 4 – 12.000,00 kn**

**- za Grupu 5 – 500,00 kn**

Jamstvo za ozbiljnost ponude dostavlja se u obliku:

1. bjanko zadužnice na kojoj je potpis osobe ovlaštene za zastupanje gospodarskog subjekta potvrđen kod javnog bilježnika te ima svojstvo ovršnog javnobilježničkog akta. Bjanko zadužnica treba sadržavati podatke propisane Pravilnikom o obliku i sadržaju bjanko zadužnice (Narodne novine broj: 115/12, 82/17).

ili

1. uplate pologa na račun.

Jamstvo za ozbiljnost ponude u obliku bjanko zadužnice potrebno je dostaviti na način da se ista ne ošteti (primjerice staviti u prozirni omot) Ako jamstvo za ozbiljnost ponude ne bude naplaćeno, Naručitelj se obvezuje vratiti ponuditeljima izvornik jamstva za ozbiljnost po sklapanju Ugovora o javnoj nabavi.

Jamstvo se naplaćuje u slučaju:

• odustajanja ponuditelja od svoje ponude u roku njezine valjanosti,

• neprihvaćanja ispravka računske greške,

• odbijanja potpisivanja ugovora o nabavi.

Umjesto dostavljanja jamstva za ozbiljnost ponude u obliku bjanko zadužnice ponuditelj ima mogućnost izvršiti uplatu novčanog pologa u traženom iznosu visine jamstva i to na račun Naručitelja otvoren kod Zagrebačka banka d.d. IBAN HR8423600001502630514. Pod svrhom plaćanja potrebno je navesti da se radi o jamstvu za ozbiljnost ponude i navesti evidencijski broj nabave: NAB01, te također navesti OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda.

U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojega se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku.

Dopušteno je da Zajednica gospodarskih subjekata dostavi jamstvo za ozbiljnost ponude koje se sastoji od više jamstava ili novčanih pologa, koje daju članovi Zajednice gospodarskih subjekata, a koji u ukupnom zbroju predstavljaju traženu visinu jamstva ili da jamstvo dostavi samo jedan član zajednice.

1. **PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na uvjete sposobnosti te certifikate o sukladnosti s normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu na dostavu ponuda). Pojašnjenje ili upotpunjavanje ponude ne smije rezultirati pregovaranjem (u pogledu kriterija za odabir ponude)

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja najkasnije po sklapanju Ugovora o nabavi.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj poništava postupak nabave ako nakon isteka roka za dostavu ponuda:

- nije pristigla niti jedna ponuda;

- nije dobio unaprijed određen broj valjanih ponuda/niti jednu valjanu ponudu;

- nakon odbijanja ponuda ne preostane nijedna valjana ponuda.

Naručitelj može poništiti postupak ako:

- se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora;

- su nastale značajne nove okolnosti vezane uz projekt za koji se provodi nabava.

1. **POPIS PRILOGA**

**Prilog 1 – Ponudbeni list**

**Prilog 1.a – Podaci o članovima zajednice ponuditelja**

**Prilog 1.b – Podaci o podizvoditelju/ima**

**Prilog 2** **– Opis posla**

**Prilog 3 – Troškovnik**

**Prilog 4 – Izjava o ekonomskoj i financijskoj sposobnosti**

**Prilog 5 – Izjava o tehničkoj sposobnosti**

**Prilog 6 - Izjava o stručnoj sposobnosti**

**Prilog 7 – Izjava o specifičnom iskustvu stručnjaka**

**Prilog 8 – Izjava o ponuđenom roku za izvršenje usluge**

1. Zbroj dana blokade [↑](#footnote-ref-1)
2. Specifično iskustvo svakog od 3 člana tima se boduje zasebno [↑](#footnote-ref-2)